**PLANI PËR TRASHËGIMINË KULTURORE TË KOMUNËS SË DEÇANIT 2024 - 2029**

**(DRAFT)**

**PËRMBAJTJA:**

**1. HYRJE\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_fq. 3**

**2. HISTORIKU I DEÇANIT\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_fq. 4**

**3. METODOLOGJIA E PUNËS GJATË HARTIMIT TË PLANIT\_\_\_\_\_\_\_\_\_\_\_\_\_\_\_\_fq. 6**

**4. OBJEKTIVAT E PLANIT\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_fq. 6**

**5. TRASHËGIMIA KULTURORE NË DEÇAN, (ANALIZA SWOT)\_\_\_\_\_\_\_\_\_\_\_\_\_\_fq. 9**

**6. TRASHËGIMIA KULTURORE NË KOMUNËN E DEÇANIT\_\_\_\_\_\_\_\_\_\_\_\_\_\_\_\_\_fq. 11**

***7.* LISTA ME OBJEKTET E TRASHËGIMISË KULTURORE NË KOMUNËN E DEÇANIT, QË JANË NËN MBROJTJE TË PËRKOHSHME NGA MKRS\_\_\_\_\_\_\_\_fq. 12**

**8. PRIORITETET SIPAS PLANIT\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_fq. 16**

**9. MASAT REKOMANDUESE SIPAS PLANIT\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_fq. 17**

**10. MIRATIMI, REALIZIMI, ZBATIMI, MONITORIMI DHE VLERËSIMI I PLANIT\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_fq. 19**

**11. NDIKIMI FINANCIAR I PLANIT\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_fq. 20**

**12.** **GJENDJA FIZIKE E OBJEKTEVE KULTURORE NË KOMUNËN E DEÇANIT\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_fq. 20**

**13. LISTA E AKTIVITETEVE KULTURORE TRADICIONLE NË FUSHËN E TRASHËGIMISË KULTURORE NË KOMUNËN E DEÇANIT\_\_\_\_\_\_\_\_\_\_\_\_\_\_\_\_\_fq. 20**

**14. REZULTATET E PRITURA TË PLANIT\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_fq. 21**

**15. EKIPI I PUNËS GJATË HARTIMIT TË PLANIT\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_fq. 21**

1. **HYRJE**

Rëndësia e trashëgimisë kulturore si resurs për zhvillim të qëndrueshëm ekonomik, shoqëror dhe kulturor në nivel vendi është e madhe. Komuna e Deçanit me trashëgiminë kulturore që ka dhe me potencialet e shumta të trashëgimisë natyrore ofron kushte dhe mundësi të mëdha zhvillimit të turizmit.

Qëllimet e këtij Plani janë në përputhje të plotë me politikat shtetërore të paraqitura përmes Strategjisë Kombëtare për Trashëgimi Kulturore 2017-2027, me theks te masat e parapara për arritjen e qasjes së integruar në trashëgimi, përfshirjen e trashëgimisë kulturore në planet zhvillimore (komunale), promovimin, shfrytëzimin e trashëgimisë kulturore si dhe mbrojtjen e saj.

Objektivat e Planit për Trashëgiminë Kulturore të Deçanit 2024-2029, qëndrojnë paralel me objektivat e shtyllave tematike të Strategjisë Kombëtare për Zhvillim të vendit dhe planeve të nivelit komunal.

Dhe për qëllim ka të planifikohet identifikimi, ruajtja dhe promovimi i aseteve të trashëgimisë kulturore në komunën e Deçanit, si dhe prezantimin e trashëgimisë kulturore, analizën e gjendjes në fushën e trashëgimisë kulturore, dhe hartimin ne një kalendari zyrtar për zhvillimin e aktiviteteve kulturore dhe tradicionale në Komunën e Deçanit.

Me planin zhvillimor komunal si dhe me draft-planin e ri në përgatitje të komunës së Deçanit parashihen potencialet eKomunës së Deçanit në sferat e trashëgimisë kulturore, arkitekturore dhe trashëgimisë natyrore si mundësi për zhvillim të qëndrueshëm lokal dhe zhvillimin e turizmit.

Ky plan, tenton që ta ndihmojë Komunën e Deçanit ta ri pozicionojë rolin e kulturës në një pozitë të merituar gjithnjë në saje të pasurive të trashëgimisë kulturore dhe natyrore që kemi si komunë.

Mbledhja e të dhënave dhe shqyrtimi i gjendjes kanë filluar me dokumentimin e objekteve dhe lokaliteteve të trashëgimisë kulturore që është bërë në nivel komune.

Në detaje, gjatë vitit 2023 janë identifikuar objektet dhe lokalitetet në komunën e Deçanit, duke i analizuar nga aspekti ligjor, i pronësisë, gjendjes fizike, mundësive së qasjes dhe potencialit për zhvillim dhe për bazë u morën të gjitha këto fakte dhe argumente.

Plani për Trashëgiminë Kulturore - ka për bazë të kuptuarit e gjendjen aktuale sot të trashëgimisë kulturore në Deçan si dhe mundësitë për të ruajtur dhe promovuar këto asete kulturore.

**Gjatë draftimit të këtij Plani, do të konsultohen:**

-Pronarët e objekteve kulturore, si: pronarët e aseteve kulturore, pronarët e lokaleve hoteliere me ushqim tradicional, zejtarëve tradicional dhe persona tjerë me peshë në fushën e të tjera të trashëgimisë kulturore. Punëtorët profesional brenda komunës dhe me gjerë ekspertët e fushës.

-Përfaqësuesit e Shoqërisë Civile dhe bizneseve, të cilët u konsultuan për analizën e problemeve kryesore të fushës.

Po ashtu, gjatë draftimit të planit u morën parasysh trendët dhe praktikat e mira në Kosovë të një qasje bashkëkohore për trajtim të trashëgimisë kulturore. U shqyrtua plani komunal për zhvillim, gjithashtu, u shqyrtuan projektet dhe iniciativat e tjera lokale apo nga donatorët e huaj për Komunën në mënyrë që të jenë komplet drejt realizimit të qëllimit të përbashkët që është ngritja e ekonomisë lokale dhe mirëqenies krahas pasurive të trashëgimisë kulturore dhe natyrore që ka Deçani me rrethinën e vet.

1. **HISTORIKU I DEÇANIT**

Deçani, si vend­banim është i hershëm, dhe si komunë (fshatrat përreth), ka një të kaluar të lavdishme me plot ngjarje e dëshmi historike dhe ndër të tjerat si dëshmi, sot, kemi objektet e trashëgimisë kulturore dhe historike të Deçanit, që ndahen në: lokalitetet e mundshme arkeologjike (vetëm të evidentuara), objektet fetare, kullat e gurit - Duka­gjinit (Deçanit), monumentet kushtuar luftës dhe dëshmorëve të vendit.

Pjesë e rëndësishme e jona është edhe Trashëgimia kulturore – shpirtërore, siç janë: folklori burimor, lojërat tradicionale, zejet tradicionale si dhe ushqimet etj.

Ky Plan është me interes të veçantë për komunën dhe komunitetin në tërësi, sepse kemi të bëjmë me një trashëgimi historiko-monumentale, shpirtërore kulturore të trashëguar ndër shekuj me radhë, nga e kaluara jonë e lavdishme deri në ditët e sotme.

**Pozita Gjeografike e Deçanit**

Deçani është komunë që gjendet në pjesën Pe­rë­ndimore të [Kosovës](http://sq.wikipedia.org/wiki/KosovÃ). Kufizohet me komunën e [Pejës](http://sq.wikipedia.org/wiki/Peja_(komuna)), [Gja­ko­vës](http://sq.wikipedia.org/wiki/Gjakova_(komuna)), Junikut dhe me [Republikën e Shqipërisë](http://sq.wikipedia.org/wiki/ShqipÃ). Është buzë rrugës, në mes të Pejës dhe Gjakovës. Deçani kishte një te­rri­tor prej një sipërfaqeje me 371 km2, më 40 fshatra, (deri në vitin 2009, kur Juniku certifikohet si komu­në), tash ka 284 km2. Me një popullsi rreth 40.000 banorë.

Ko­mu­na e Deçanit si zonë etno-gjeografike ësh­të pjesë përbë­rëse e Rrafshit të Dukagjinit, me disa veçori në organizimin e jetës në të kaluarën. Deçani ka pozitë të mirë gjeografike. Rruga automobilistike nëpër Pejë, Zhleb dhe Rozhajë bën lidhjen më të shkurtër me Detin Adriatik, ndër­sa nëpërmjet Gjakovës dhe Prizrenit lidhet me pjesët Jugore të Kosovës dhe me Shqipërinë. Po ashtu ka lidhje auto­mo­bilistike me Shqi­përinë përmes Junikut për në Bajram Currtë Shqipërisë. Si dhe përpjekjet për rrugën e re Deçan – Plavë e cila do të jetë e një rëndësie të veçantë për komunën tonë dhe rajonin në fjalë.

Deçani në regjion shquhet si qendër turistike-rekreative. Bukuritë natyrore të rralla në rajon, këtij mjedisi i japin karakteristika të veçanta në Rrafshin e Dukagjinit dhe më gjerë në Kosovë. Lumëbardhi i Deçanit, ka një gjatësi prej bu­rimit deri në derdhje në Drinin e Bardhë prej 53 km. Deçani është i njohur edhe për pyjet e larta, kullota të shu­mta, florë dhe faunë të pasur si dhe ajër të freskët dhe të pastër të Alpeve Shqiptare. Në afërsi të ndërtesave të “Pu­shi­mores” (tani shfrytëzohen nga ushtarët e KFOR-it) gjendet Gryka e Lumëbardhit të Deçanit. Aty afër është i ndërtuar manastiri i Deçanit. Po aty afër gjendet bu­rimi (Gushavci) i ujit mineral. Këto resurse dhe pasuri tjera natyrore ka­në ndikuar që Deçani të bëhet si qendër gravituese e një regjioni të madh që u vendos me dt. 01.01.1960.

Ekonomia e komunës sonë, kryesisht varet nga bujqësia. Klima e mirë dhe uji i pastër i jep Deçanit një përparësi për zhvillimin e turizmit dimëror dhe atij veror. Bjeshkët e Nemuna dhe trashëgimia kulturore janë dy nga atraksione të mëdha (të mundshme për zhvillim) turistike.

**Deçani si vendbanim i hershëm**

Emërtimi Deçan-i, (desh+ani-i) emër vendi që çon ka kohët e hershme, është emërtim ilir**.** Praniaekësaj baze da­ton nga parahistoria, duke vazhduar në kohën antike, mes­jetare dhe deri në ditët tona. Emri Deçan ka ruajtur kuptimin e plotë gjatë mileniumeve (Dasi, Dashi, Dasi-ani, Dasiani, Dashiani, Daçiani, Deçani, Deçan).EmërtimiDeçan (ku ndodhet Manastiri), deç-an=ana e deçve (deshve), vendi ku ka shumë desh.Territori i sotëm i Deçanit ishte i banuar nga dardanët qysh në kohërat e lashta (parahistoria). Gjurmët e ndry­­­­shme të vendbanimeve të lashta edhe sot e dëshmojnë atë, duke u nisur nga dëshmitë etnografike, kulturore, histo­rike, toponimike, topografike, arkeologjike si dhe dokume­ntet e ndryshme arkivore.

Deçani në dokumentet e para të shkruara së bashku me disa fshatra përmendët shumë herët, për herë të parë gjendet në kristobulën e Deçanit në vitin 1330.

Për të kaluarën dhe njohjen e strukturës etnike të popullsisë së Deçanit me rrethinë, rëndësinë më të madhe në burime e ka defteri i hollësishëm i Sanxhakut të Shkodrës i vitit 1485. Evlia Çelebiu, vrojtues i terrenit shqiptar e ballkanik në vitet 1660-66.

**Vendbanimet e Komunës së Deçanit janë:** Deçani, Belleja,  Belegu, Belleja, Irzniqi, Drenoci, Llo­qani, Vokshi, Pobergja, Hulaj, Prejlepi, Isniqi, Strellci i epërm, Strellci i poshtëm, Lëbusha, Carrabregu i ulët, Ca­rra­bregu i epërm, Gllogjani, Lluka e poshtëm, Lluka e epërm, Lum­bardhi, Kodralia, Duboviku, Shaptej, Gramaçeli, Jasiqi i ri, Ras­tavica, Baballoqi, Dubrava, Mazniku, Dashinoci, Pozhari, Ra­tishi i Ulët, Ratishi i epërm, Pra­pa­qa­ni, Papiqi, Pleqe, Prokolluku, Sllupi, Vrano­ci i Vogël.

1. **METODOLOGJIA E PUNËS GJATË HARTIMIT TË PLANIT**

Institucionet e përfshira në përgatitjen e Planit për Trashëgiminë Kulturore të Deçanit 20234-2028, do të jenë: Komuna e Deçanit, Kryetari i Komunës, nënkryetari i komunës Zyra e Kryetarit, Drejtoria për Kulturë Rini dhe Sport; Drejtoria për Ekonomi dhe Zhvillim; Drejtoria për Arsim; Drejtoria për Urbanizëm, Planifikim Hapësinor dhe Mbrojtje të Mjedisit; Drejtoria për Buxhet dhe Financa; Drejtoria për Bujqësi, Pylltari dhe Zhvillim Rural).

Krejt këtë proces e ka udhëhequr Komisioni për identifikimin, ruajtjen, mbrojtjen, promovimin dhe shfrytëzimin e Trashëgimisë kulturore, komision i themeluar nga Asambleja Komunale e Deçanit.

Në këtë mënyrë është vepruar që të plotësohen objektivat e përgjithshme dhe qëllimi i programit është shfrytëzuar metodologjia e punës gjithëpërfshirëse, që në vete përfshin grupeve të ndryshme të interesit njohës të trashëgimisë kulturore, organizata, shoqëri civile e zyrtarë komunal të kyçur në procesin e identifikimit, dokumentimit, ruajtjes, promovimit dhe të shfrytëzimit të trashëgimisë kulturore në Komunën e Deçanit.

Hartimi dhe aprovimi i këtij plani për trashëgimi kulturore do të trasojë më lehtë rrugën për përkujdesjen, mbrojtjen, promovimin, investimin dhe zhvillimin e projekteve të mbështetura nga Komuna e Deçanit në bashkëpunim me Ministrinë e Kulturës, si dhe do te aktivizoj një numër projektesh nga ana e Organizatave të Shoqërisë Civile të cilat do të kenë ndikim në ndërgjegjësimin e qytetarëve për rëndësinë e trashëgimisë kulturore duke përfshirë mundësitë e materializimit dhe përfitimit ekonomik nga trashëgimia kulturore.

Plani u hartua në këto faza:

- Mbledhja e të dhënave, analiza e gjendjes;

- Identifikimi i problemeve dhe analizimi i mundësive-formave për zgjidhjen e tyre;

- Draftimi i Planit dhe strategjia e Veprimit;

- Konsultimet komunale dhe publike.

1. **OBJEKTIVAT E PLANIT**

Objektivat e këtij Plani, kryesisht janë të bazuara në SKTK 2017-2027) (MKRS), por gjithsesi i janë përshtatur kushteve dhe specifikave që ka Deçani si komunë. Objektivat i ndajmë ne objektivat praktikë dhe objektivat e përgjithshme.

***Objektivat praktike të planit, janë:***

1. ***Evidentimi i objekteve dhe lokaliteteve me rëndësi kulturore dhe historike,***
2. ***Përpilimi i Listave me objekte që kanë prioritet për intervenim dhe restaurim,***
3. ***Përgatitja e projekteve për restaurim të objekteve me prioritet,***
4. ***Përgatitja e projekteve dhe aplikacioneve për Aplikim (donacione) për intervenim restaurim nga MKRS, OJQ ndërkombëtare dhe të tjerët,***
5. ***Planifikimi në kalendar, me prioritet i aktiviteteve kulturore tradicionale,***
6. ***Planifikimi i Trajnimeve të ndryshme për informim dhe vetëdijesim të pronarëve të aseteve për mundësitë që mund të përfitojnë në të ardhmen, përmes projekteve të financuara nga grantet e ndryshme qeveritare dhe joqeveritare.***
7. ***Të përmirësojë gjendjen e të gjitha monumenteve kulturore dhe natyrore në komunën tonë, duke vazhduar të bëhet restaurimi, mirëmbajtja e të gjitha objekteve të lashta historike dhe monumenteve të reja si shtëpitë (kullat) muze, komplekset memorialë etj. Të ruhen të promovohen dhe të shfrytëzohen në të mirën e komunitetit.***
8. ***Deçani të bëhet destinacion turistik në vend dhe rajon, në saje të potencialit kulturor dhe natyror.***

**Objektivi i përgjithshëm** i planit është, të kontribuojë në përforcimin e rolit të Komunës, OJQ-ve dhe komunitetit në ruajtjen dhe re vitalizimin e trashëgimisë kulturore dhe natyrore dhe shfrytëzimin e saj të qëndrueshëm në shërbim të zhvillimit lokal. Objektiv tjetër kryesor është njoftimi dhe bashkëpunimi me të gjithë akterëve të nivelit qendror, komunal dhe të komunitetit vendas që operojnë në fushën e trashëgimisë kulturore dhe natyrore.

OBJEKVI 1-rë: Njoftimi me kornizën ligjore dhe institucionale

-Informimi i qytetarëve me legjislacionin ligjor dhe aktet tjera ligjore të trashëgimisë kulturore të Kosovës;

-Zbatimi efektiv i legjislacionit për trashëgiminë kulturore;

-Zhvillimi i institucioneve të trashëgimisë kulturore (përmirësimi i infrastrukturës fizike dhe teknike të institucioneve të trashëgimisë kulturore);

-Reformimi dhe rrjetëzimi i institucioneve të trashëgimisë kulturore.

OBJEKTIVI 2-të: Qasja e integruar në trashëgiminë kulturore, drejt zhvillimit të qëndrueshëm

-Partneriteti me institucionet homologe në Kosovë dhe më gjerë.

OBJEKTIVI 3: Përfshirja e trashëgimisë kulturore në planet zhvillimore komunale

-Me një kujdes të veçantë nga ekspertët e fushës së turizmit dhe trashëgimisë kulturore të analizohen potencialet e trashëgimisë kulturore dhe mundësitë e zhvillimit të turizmit që ka Deçani, si dhe të përfshihen mirë dhe saktë trashëgimia kulturore në Planin zhvillimor Komunal të Deçanit.

OBJEKTIVI 4: Promovimi i trashëgimisë kulturore në Komunën e Deçanit

-Përmes organizimit të aktiviteteve kulturore dhe fushatave të ndryshme në media, të cilat organizohen dhe mund të organizohen në komunën tonë.

-Shënjimi në rrugë dhe i objekteve kulturore në Komunën e Deçanit.

-Krijimi data bazës me të dhëna për trashëgiminë kulturore të Deçanit.

OBJEKTIVI 5: Edukimi, aftësimi dhe pjesëmarrja aktive në mbrojtjen e trashëgimisë

 kulturore e të gjithë akterëve

-Trajnime të ndryshme, me qëllim edukimi të të gjithëve për pasuritë, mundësitë dhe pengesat që janë në këtë mision.

-Seminare aftësuese me pronarët dhe të interesuarit për projekte e ndryshme;

-Takime formale me akterët e ndryshëm;

-Organizimi i fushatave informuese me qytetarë;

-Inventarizimi dhe digjitalizimi i trashëgimisë kulturore

-Mirëmbajtja dhe avancimi i të dhënave;

-Plotësimi i listës së MKRS me kategorinë e trashëgimisë monumentale, shpirtërore dhe kulturore nga komuna jonë;

-Mirëmbajtja e vazhdueshme e Listës së Përkohshme dhe krijimi i Regjistrit Komunal;

1. **TRASHËGIMIA KULTURORE NË DEÇAN, ANALIZA SWOT**

Gjendja e trashëgimisë (objekteve) kulturore në komunën e Deçanit duhet vështruar, identifikuar dhe analizuar me kujdes, ajo duhet të harmonizohet dhe të përfshihet në planin zhvillimor komunal, me qëllim ruajtja, promovimi dhe shfrytëzimit i saj. Po ashtu përgatitja e këtij plani për trashëgiminë kulturore ka një rëndësi të madhe. Për të njohur më mirë gjendjen e trashëgimisë kulturore në Deçan, për të organizuar mbrojtjen, promovimin dhe shfrytëzimin e saj, është bërë analiza SWOT. Kjo metodë vlerësimi është përdorur gjatë punës së kësaj ekipe.

**ANALIZA SWOT**

Në punëtorinë e organizuar nga grupi punues është hartuar SWOT analiza.

SWOT analiza e hartuar nga grupi punues ka shërbyer si mjet për definimin e objektivave kryesore për mbrojtjen dhe promovimin e trashëgimisë kulturore dhe natyrore në komunën tonë.

***Përparësitë – atributet pozitive të brendshme,***

***Dobësitë – atributet negative të jashtme,***

***Mundësitë – faktorët e jashtëm të cilët mund të përmirësojnë gjendjen,***

***Rreziqet – faktorët e jashtëm të cilët mund të rrezikojnë gjendjen.***

Puna e grupit punues do të prezantohet me këto të dhëna:

**Përparësitë:**

-Pozita gjeografike dhe klima e volitshme,

-Resurset kulturore, natyrore dhe njerëzore

-Lokalitet i pasur me trashëgimi arkitekturore: Kullat e gurit trashëgimi arkitekturore e veçantë.

-Objektet fetare: xhamitë, manastiri i Deçanit, mullinjtë me ujë etj.

-Trashëgimia arkeologjike: gjetjet e rastit, lokalitetet e mundshme arkeologjike të evidentuara.

-Organizimi tradicional i aktiviteteve - ngjarjeve tradicionale kulturore.

**Dobësitë:**

-Mungesa e planeve zhvillimore për trashëgiminë kulturore

=Mos përcaktimi i zonave të mbrojtura

-Mungesë e ekspeditave hulumtuese në fushën e arkeologjisë

-Mungesa e hapësirave për zhvillimin e turizmit kulturor, nuk shfrytëzohen objektet kulturore.

-Zhdukja e artizanateve të vjetra dhe tradicionale,

-Migrimi i të rinjve jashtë vendit.

**Mundësitë:**

-Zhvillimi i rrjetit për turizëm kulturor brenda dhe jashtë komunës sonë

-Zhvillimi i ekonomisë lokale duke shfrytëzuar potencialit e trashëgimisë kulturore dhe natyrore

-Përkushtim më i madh i qeverisë lokale për ruajte dhe promovim të trashëgimisë kulturore

-Tërheqja e investimeve vendore (MKRS, MZHE) dhe të huaja (OJQ-ve ndërkombëtare).

-Ngritja e kapaciteteve njerëzore në fushën e trashëgimisë kulturore

-Organizimi (traditë e mirë) i aktiviteteve kulturore.

**Kërcënimet/rreziqet:**

-Gjendja e rëndë ekonomike

-Mosdefinimi i zonave të mbrojtura dhe përgjegjësive institucionale

-Ndërtimet e egra (në zonat e mbrojtura) dhe zhvillimet e pakontrolluara

-Mosrespektimi i ligjeve për mbrojtjen e trashëgimisë kulturore

-Mospërfshirja e të gjitha objekteve në listën për mbrojtje të përkohshme

-Investime të vogla në infrastrukturë (objektet kulturore)

-Përkrahja e vogël për pronarët e objekteve kulturore

-Përkrahja jo e mjaftueshme për OJQ-t që merren me fushën e trashëgimisë kulturore.

1. **TRASHËGIMIA KULTURORE NË KOMUNËN E DEÇANIT**

Trashëgimia kulturore është trashëgimi fizike e artefakteve dhe objekteve të një grupi ose të shoqërisë të cilat janë të trashëguara nga gjeneratat e kaluara tek gjeneratat e tashme me qëllim të kujdesit për të mirën e brezave të ardhshëm.

Trashëgimia kulturore përfshinë kulturën materiale (ndërtesat, monumentet, peizazhet, librat, veprat e artit dhe objektet e ndryshme), dhe kulturën shpirtërore, (folklorin, traditat, gjuhën dhe ngjarjet tjera tradicionale), si dhe trashëgiminë natyrore (duke përfshirë peizazhet e rëndësishme kulturore).

Deçani është një prej qyteteve më të pasura me trashëgimi kulturore-historike në Kosovë. Trashëgimi, kjo, që shprehet në formën e saj ndërtimore – monumentale dhe shpirtërore.

*Trashëgimia arkeologjike dhe arkitekturore.* Në Deçan kemi disa lokalitete të mundshme arkeologjike (ato tani për tani janë vetëm të evidentuara), objektet fetare - xhamitë dhe manastirin, objektet e banimit-kullat e gurit, mullinjtë me ujë, si dhe monumente tjera me rëndësi historike - lapidaret në përkujtim të dëshmorëve dhe historisë sonë të lavdishme gjatë luftës së fundit të UÇK-së (1998-1999).

*Trashëgimia shpirtërore:* Muzika: Kënga me lahutë, malësorçe,kënga folklorike, kënga e vajzave.Vallja tradicionale. Ritët e vdekjes dhe gëzimit - martesës (dasma tradicionale).

Humori tradicional i odës (anekdotat dhe meseletë e burrave).

*Institucionet e kulturës dhe organizimet tjera kulturore:* Muzeu Etnologjik, Arkivi Komunal. Ansambli KV “Deçani”, Grupi Folklorik “Dervish Shaqa”, SHKA “Jusuf Gërvalla”.

*Zejet tradicionale:*Punimi i drurit: Punimet dekorative me dru dhe Punimi i veglave muzikore tradicionale, Punimi i gurit (mjeshtrit e gurit), Punimi artizanal i veshjeve kombëtare.

*Ngjarjet kulturore,* Festivali i folklorit “Eshkë e ndezur mbi Shkëlzen”, Festivali i Lahutës, Darka e lamës, Dita e gështenjës, Panairi i produkteve vendore, etj.

*Ushqimi tradicional,* prodhimet vendore etj.

1. **LISTA ME OBJEKTET E TRASHËGIMISË KULTURORE NË KOMUNËN E DEÇANIT, QË JANË NËN MBROJTJE TË PËRKOHSHME NGA MKRS**

**Lista e Trashëgimisë Kulturore për Mbrojtje të Përkohshme në Kosovë për vitin 2022-2023 (10.10.2022,MKRS), e cila listë përmban gjithsej 1638 asete të trashëgimisë kulturore. Prej tyre, nga Komuna e Deçanit, janë: 11 asete në kategorinë trashëgimia arkeologjike, 56 asete në kategorinë trashëgimia arkitekturore, ndërsa 2 në kategorinë peizazhet kulturore.**

Në listën e trashëgimisë kulturore për mbrojtje të përhershme (26.06.2023, MKRS), gjendet Manastiri i Deçanit (me nr. 3106).

**Antikë dhe mesjetë:**

-Lokaliteti arkeologjik i periudhës romake në Irzniq Romake,

-Tuma e vetmuar në Irzniq, Parahistori,

-Fortifikim parahistorik, Baballoq,

-Lokaliteti arkeologjik parahistorik, Baballoq,

-Fortifikim i Antikitetit të Vonë në Strellc, Strellc i epërm,

-Lokaliteti arkeologjik në Romake - Antikë e Vonë, Rastavicë

-Kalaja antike në Belle Antikiteti i Vonë Belle,

-Murgorja e Zojës së Bekuar në Belle, Mesjetë Belle,

**Arkitektura**

**Objektet e kultit:**

-Xhamia e Deçanit Shek. XIX, Deçan,

-Xhamia e Pozharit Shek. XVIII, në Pozhar,

-Mejtepi në fshatin Llukë e Epërme Shek. XIX Llukë e Epërme,

-Xhamia e Drenocit Shek. XX, në Drenoc,

-Xhamia e Carrabregut 1816, në Carrabreg,

-Xhamia e Isniqit Shek. XVII, në Isniq,

-Xhamia e Lëbushës 1793, në Lëbushë,

-Xhamia e Vokshit 1866 në Voksh,

-Xhamia e Baballoqit 1868, në Baballoq,

**Objektet në mbrojtje të përhershme (MKRS):**

-Manastiri i Deçanit, shek. XIV, në Deçan (nën mbrojtje të UNESCO-s).

**Kullat si Objekte nën mbrojtje të përkohshme:**

1. Kulla e Zymer Himës, Shek. XVIII, Deçan

2. Kulla e Demukajve, Shek. XIX, Deçan

3. Kulla e Ramë Shabanit, Shek. XIX, Prapaqan

4. Kulla e Haxhi Osë Miftarit, Shek. XIX, Isniq

5. Kulla e Ramiz Kuklecit, Shek. XIX, Isniq

6. Kulla e Kuklecve, Shek. XVIII, Isniq

7. Kulla e Musë Mehmetit, Shek. XIX, Isniq

8. Kulla Smajl Nimon Balaj, Shek. XIX, Isniq

9. Kulla e Zenun Ahmetit, Shek. XIX, Isniq

10. Kulla e Sali Gecës, 1800, Isniq

11. Kulla e Mujë Mehmetit, Shek. XIX, Isniq

12. Kulla e Sadik Ibishit, Shek. XIX, Isniq

13. Kulla e Sylë Tahirsylaj, Shek.XIX, Isniq

14. Kulla e Adem (Qerim) Osdautaj, Shek. XVIII, Isniq

15. Kulla e Tafë (Hysen) Maksutaj, 1870, Isniq

16. Kulla e Demë Ali Pozharit, Shek. XIX, Pozhar

17. Kompleksi i Kullave në lagjen Mazrrekaj, Shek. XIX, Drenoc

18. Kulla e Tahir Baqit, Shek. XIX, Drenoc

19. Kulla e Ali Gecit, Shek. XVIII, Llukë e Ulët

20. Kulla e Florim Januz Gecaj, Shek. XIX, Llukë e Ulët

21. Kulla e Muhamet Dervish Çekaj, Shek. XIX, Irzniq

22. Kulla e Zymer Fetës, Shek. XIX, Irzniq

23. Kulla e Shaban Murat Gjukaj, Shek. XIX, Strellci i Ultë

24. Kulla e Bajram Qerim Istrefaj, Shek. XIX, Strellc i Epërm

25. Kulla e Reshat Istrefaj, Shek. XIX, Strellc i Epërm

26. Kulla e Jusuf dhe Bardhosh Gërvallës, Shek. XX, Dubovikë

27. Kulla e Donikë Jusuf Gërvallës, Shek. XX, Dubovikë

28. Kulla e Hasan Mehmetit, Shek.XIX, Dubovikë

29. Kulla e Azem Ramë Lokaj, Shek. XIX, Voksh

30. Kulla e Miftar Alisë, Shek. XIX, Lumbardh

31. Kulla e Bajram Xhafer Lekaj, Shek. XIX, Lumbardh

32. Kulla e Hamëz Mataj, shek.. XIX, Baballoq,

33. Kulla e Gjyle Kadrijaj, Shek. XIX, Rastavic

34. Kulla e Himë Nimonit, Shek. XIX, Pobërgjë

35. Kulla e Haxhë Alisë, Shek. XIX, Pobërgj

36. Kulla e Ali Jusuf Mataj, Shek. XIX, Pobërgjë

37. Kulla e Ali Avdijaj, Shek. XIX, Gramaqel

38. Kulla e Ramë Stojkaj, Shek. XIX, Lloqan

39. Kulla e Ali Ozmanit, Shek. XIX, Broliq

40. Kulla e Ramë Shabanit, Shek. XIX, Prapaçan

41. Çardaku i Azem Hamzë Ahmetaj, Shek. XIX, Lëbushë.

**Mullinjt me ujë:**

Mulliri i Tahirsadrive Shek. XIX, Isniq

Mulliri i Shabanajve Shek. XIX, Deçan

Mulliri i Gjikokajve, Shek. XVIII, Deçan,

Mulliri i Beqir Halil Haxhosaj, Shek. XIX, Prokolluk

Mulliri i Sadik Berishës, Shek. XIX, Irzniq

Mulliri i Cufë Smajlit, Shek. XIX, Rastavicë,

Mulliri i Avdyl Zenel Jasiqi, Shek. XVIII, Gramaqel

Mulliri i Daut Osë Hulaj, Shek. XIX, Hulaj

Mulliri i Avdyl Lulaj, Shek. XIX, Broliq

**Objekte tjera me rëndësi historike:**

-Kompleksi i Dëshmorëve Shek. XX, Gllogjan

-Shtabi i Zonës Operative të Dukagjinit Shek. XX, Gllogjan

-Shkolla e parë shqipe në Strellc të Epërm 1907, Strellc i Epërm

**Peizazhet kulturore:**

-Blini në Rastavicë Shek. XVIII, Rastavicë,

-Verrat e Llukës, Llukë e Epërme

Objekt i veçantë kulturor:

-Koshi i drithit - Enver Likaj, shek.XIX Carrabreg i Ulët.

**Asetet kulturore që propozohen nga plani që të jenë pjesë e listës nën mbrojtje:**

Në këtë listë bëjnë pjesë: Objekte me rëndësi kulturore dhe historike, zeje tradicionale, institucione kulturore, aktivitete - ngjarje tradicionale kulturore, trashëgimia shpirtërore, ushqimet tradicionale etj.

**Objektet e evidentuara që nuk janë nën mbrojtjen e listës së MKRS:**

1. Kulla e dëshmorëve në Prejlep

2. Kulla e Pajtimit në Lumbardh

**-Institucionet kulturore (institucionet zyrtare - lokale dhe OJQ kulturore)**

1. Arkivi komunal

2. Muzeu Etnologjik në Deçan

3. Kompleksi memorial i dëshmorëve të UÇK-së – Kulla Muze në Gllogjan

4. Kompleksi memorial –Shtabi i UÇK-së ZOD në Gllogjan

5. Kulla Muze e Jusuf Gërvallës në Dubovikë

6. Qendra rinore dhe Kolonia e artistëve

7. Ansambli “Deçani”

8. Grupi i folklorit “Dervish Shaqa”

9. SHKA “Jusuf Gërvalla”

**-Ngjarjet (aktivitetet) kulturore:**

1. Festivali gjithëkombëtar i folklorit “Eshkë e ndezur mbi Shkëlzen”

2. “Festivali i Lahutës”

3. “Darka e Lamës”

4. Riti tradicional “Çethja e deleve”

5. “Dita e Gështenjës”

6. Panairi i produkteve vendore

**-Trashëgimia shpirtërore:**

Këngët folklorike (melosi rekçe)

Këngët me lahutë

Këngët malsorçe

Këngët e bjeshkës

Këngët e kanagjeqit

Këngët e vajtimit

Vallja 2-she tradicionale e Deçanit

Ritët e martesës (dasma tradicionale)

Këngë me kapuça

Humori tradicional i odës (anekdotat dhe meseletë e burrave)

**-Zejet tradicionale:**

1. Punimi i drurit:

2. Punimet dekorative me dru

3. Punimi i veglave muzikore tradicionale

4. Punimi i gurit (mjeshtrit e Gurit)

**-Punimi artizanal i veshjeve kombëtare**

1.Veshja e grave (katundit) të Deçanit

**-Ushqimi tradicional dhe produktet vendore**

1. **PRIORITETET SIPAS PLANIT**

Pas analizës gjithëpërfshirëse, si komision dhe në konsultim me të tjerët, kemi arritur që të përpilojmë prioritetet e këtij plani, ato janë:

*1. Identifikimi i objekteve dhe lokaliteteve me rëndësi kulturore,*

*2. Mbrojtja e tyre nga rreziqet e mundshme,*

*3. Shfrytëzimi i drejt i tyre në të mirë të komunitetit vendas,*

*4. Promovimi i trashëgimisë kulturore përmes organizimit të aktiviteteve kulturore.*

**1.Identifikimi i objekteve dhe lokaliteteve me rëndësi kulturore**

a. Ekspedita evidentimi, hulumtuese dhe studimore

b. Shënjimi i objekteve kulturore.

**2.Mbrojtja e tyre nga** **rreziqet e mundshme**

a. Respektimi i rregulloreve dhe ligjeve në fuqi

b. Vetëdijesimi i pronarëve dhe qytetarëve, përmes trajnimeve të ndryshme.

**3.Shfrytëzimi i drejt i tyre në të mirë të komunitetit vendas**

a. Shfrytëzimi maksimal i kapaciteteve infrastrukturore dhe atyre njerëzore

b. Përkrahje me projekte zhvillimore

c. Organizimi i Projekteve të ndryshme kulturore.

**4.Promovimi i tyre**

Promovimi i aseteve të trashëgimisë kulturore bëhet me qëllim të ruajtjes dhe të rritjes së Turizmit kulturor, e kjo arrihet përmes:

a. Organizimit të ngjarjeve kulturore

b. Organizimi i guidave turistike

c. Organizimi i ngjarjeve kulturore si dhe shfrytëzimi i objekteve kulturore si vend takime në: promovim librash, organizim i ekspozitave, shfaqje filmash dhe shfaqjeve teatrale.

1. **MASAT REKOMANDUESE SIPAS PLANIT**

Rekomandimet që dalin nga ky plan, Organet Zyrtare dhe përgjegjëse, për pronarët, shfrytëzuesit dhe qytetarët tjerë në raport me objektet me vlera kulturore dhe historike.

Si grup punues kemi disa rekomandime për të tjerët, që dalin si obligime të menjëhershme dhe të nevojshme, siç janë:

1. *Identifikimi i objekteve me vlera kulturore- historike dhe me vlera turizmi*
2. *Ruajtja dhe mbrojtja e objekteve me rëndësi për trashëgiminë kulturore*
3. *Kapitali njerëzor*
4. *Shfrytëzimi i objekteve kulturore*
5. *Masat për mbrojtjen e objekteve me vlera kulturo-historike*
6. *Promovimi i objekteve dhe fshatrave (rajonit) me rëndësi për trashëgiminë kulturore.*

**9.1.Identifikimi i objekteve me vlera kulturore - historike dhe vlera turizmi**

-Detyra: Puna dhe aktiviteti i përhershëm në identifikimin e objekteve, lokaliteteve me vlera të rëndësishme për kulturën tonë.

-Përpilimi i një liste më gjithëpërfshirëse të objekteve të trashëgimisë kulturore me rëndësi kulturore dhe historike në Komunën e Deçanit.

-Shënjimi si një prioritet që informon, identifikon dhe edukon me qëllim të ruajtjes, promovimit te objekteve të trashëgimisë kulturore.

**Akterët:**

-Organet zyrtare - komunale të kulturës, QRTK, MKRS dhe të tjerët.

**9.2. Ruajtja dhe mbrojtja**

-Kontrollimi i terrenit më qëllim që të shihet nga afër:

-Shënjimi, futja në listë të mbrojtjes (L.P. MKRS) lista në nivel komune.

-Të planifikohet ku janë mundësitë të konservohen, të presin investimet për renovime

-Të lobohet vazhdimisht me fushata vetëdijesuese për ruajtjen e trashëgimisë kulturore

-Me trajnime, fletushka, reklama, video promovuese dhe aktivitetet tjera

-Zbatimi i ligjeve dhe rregulloreve të R. Kosovës në raport me trashëgiminë kulturore

-Të kontrollohen dhe të ndalohen ndërtimet, zhdukja e objekteve ekzistuese, shfrytëzimi dhe aktivitetet që organizohen ndërkohë në terren.

**Akterët:**

-DKRS dhe OJQ-të e ndryshme, pronarët e aseteve (objekteve) kulturore dhe të tjerët.

-Inspektorët sanitar, ambientit, dhe Inspektorati Qendror (MKRS).

**9.3. Kapitali njerëzor**

-Pronarët dhe të tjerët- njoftimi i tyre me pasuritë që kemi si komunë,

-Informimi i tyre përmes aktiviteteve dhe kampanjave të ndryshme,

-Trajnimi i tyre për projektet dhe mundësitë: që kemi si komunë.

-***Përmes trajnimeve të ndryshme biznesore:***

-Trajnime me temën “Ruajtja e trashëgimisë kulturore”

-Trajnime me temën “Promovimi i trashëgimisë kulturore”

-Trajnime me temën “Shfrytëzimi i objekteve të trashëgimisë kulturore”

-Trajnime me temën “Si të fitojmë projektet zhvillimore dhe financiare në fushën e trashëgimisë kulturore dhe turizmit”.

**9.4. Shfrytëzimi i objekteve kulturore**

-Përkrahja e akterëve (pronarëve të aseteve dhe iniciativave për zhvillimin e turizmit),

-Përmes: fondeve per restaurim, trajnim për ruajtje, shfrytëzim, zhvillim dhe promovim

-Ndarja e fondeve për zhvillimin e turizmit rural

-Ndarja dhe përcjellja e investimeve për restaurim të monumenteve kulturore

**9.5. Masat për mbrojtjen e objekteve me vlera kulturo-historike**

-Vlerat e mbrojtura të kulturës dhe historisë mundë të përdoren dhe shfrytëzohen në mënyrën e cila e mundëson mbrojtjen dhe avancimin e tyre afatgjate, në përputhje me Ligji Nr.

Për mbrojtjen e Natyrës.

-Në pjesën e mbrojtur të natyrës nuk mund të zhvillohen aktivitete të cilat e rrezikojnë vlerat kulturore ose në çfarëdo mënyrë degradojnë cilësitë dhe veçoritë e vlerave kulturore.

-Çdo punë për modifikim ose demolim ose ndonjë veprim konservues apo restaurues

kërkon pëlqim me shkrim nga Institucioni kompetent.

-Trashëgimia arkitekturale nën mbrojtje shёnjohet qartë me një shenjë të dukshme.

-Gërmimet arkeologjike mund të bëhen vetëm me lejen e shkruar të Institucionit

Kompetent (komunës, QRTK-Pejë, MKRS).

-Trashëgimia kulturore shpirtërore në forma të ndryshme të dokumentimit dhe

tё regjistrimeve mbrohet, ruhet dhe promovohet në pajtim me këtë ligj dhe Parimet ndërkombëtare, standardet dhe praktikat gjyqësore.

-Komuna, se bashku me Institucionet e nivelit Qendror duhet të përgatisin planin

menaxhues për mbrojtjen e integruar te natyrës dhe monumenteve kulturore.

**9.6. Promovimi,** Fushata promovimi, takime me qytetarë

-Promo në Gazeta, radio dhe TV të ndryshme të Kosovës,

-Reklama promovuese nëpër rrjete sociale dhe media

-Organizimi i aktiviteteve të ndryshme tradicionale, të bëhen tradicionale dhe të zyrtarizohen sipas një kalendari vjetor (për kalendarin do të vendos DKRS me akterët tjerë brenda komunës).

-Përmes kampanjave dhe trajnimeve të ndryshme të sqarohen mundësitë për shfrytëzimin e objekteve kulturore si dhe zhvillimin e turizmit rural.

-Gara me nxënës.

**10. MIRATIMI, REALIZIMI, ZBATIMI, MONITORIMI DHE VLERËSIMI I PLANIT**

**Miratimin** e Planit për Trashëgiminë kulturore të Deçanit 2024-2028, e bën Kuvendi Komunal i Deçanit.

Ky plan është i fokusuar në objektiva reale dhe lehtë e matshme për Deçanin, përmbushja e këtyre kritereve është parakusht për realizimin e qëllimit të përgjithshëm për identifikimin, promovimin, zhvillimin dhe mbrojtjen e trashëgimisë kulturore.

**Realizimi i planit:**

Ky plan i punës, duhet të praktikohet dhe të realizohet nga Komuna e Deçanit, DKRS, dhe përmes organizmave të ndryshme kulturore në Komunën tonë, gjithmonë në bashkëpunim me OJQ-të vendore e ndërkombëtare.

-Zyra e Kryetarit, DKRS dhe përfaqësuesit e shoqërisë civile, janë përgjegjës për zbatimin e këtij plani.

-Përkrahja financiare, duhet të vijë nga MKRS, Komuna e Deçanit dhe donatorë tjerë të mundshëm.

-Organizimin e aktiviteteve e marrin përsipër Zyra e Kryetarit, DKRS dhe OJQ-të në komunën e Deçanit.

**Zbatimin i planit:**

-Zyra e Kryetarit dhe DKRS, janë të obliguara për zbatimin e këtij plani.

**Monitorimi i planit:**

Gjithsesi, aktivitetet kulturore me qëllim të realizimit të këtij plani do të monitorohen nga Komisioni për Trashëgimi kulturore i formuar nga Kuvendi komunal në bashkëpunim me QRTK në Pejë.

**11. NDIKIMI FINANCIAR I PLANIT**

DKRS, në bashkëpunim me komisionin komunal për Trashëgimi Kulturore i themeluar nga kuvendi Komunal i Deçanit, se pari:

1. Evidenton objektet me rëndësi kulturore dhe historike.

2. Harton një listë me prioritet të objekteve që duhet dhe mund të investohet.

3. Po ashtu me anën e ekspertëve komunal harton projekte për investime të mundshme në fushën e trashëgimisë.

4. Kërkon nga buxheti komunal ((Komuna), adreson projekt dhe kërkesa për intervenimet emergjente në objektet kulturore.

5. Orienton punën dhe aktivitetet me QRTK-Pejë, MKRS dhe OJQ-të vendore dhe ndërkombëtare si dhe me pronarët e aseteve kulturore dhe akterët tjerë lokal në fushën e trashëgimisë kulturore në Deçan.

**12. GJENDJA FIZIKE E OBJEKTEVE KULTURORE NË KOMUNËN E DEÇANIT**

Objektet e trashëgimisë kulturore në nivel komune, në një masë të vogël shfrytëzohen për qëllime kulturore, e shumë më pak për qëllime përfitimi nga pronarët e tyre dhe komuniteti. Deri sa shumica e objekteve kulturore edhe pse janë restauruar gjatë kësaj kohe, rrezikohen dhe dëmtohen dita e ditës nga shumë faktorë, si nga faktori njeri dhe kohë. Andaj, në këtë plan kemi prezantuar gjendjen reale, dobësitë dhe sfidat e vazhdueshme në terren, siç janë:

1. Nevoja për intervenim në restaurimin e tyre (të objekteve që kanë nevojë për restaurim) e trashëgimisë kulturore,

2. Mungojnë investimet e vazhdueshme në mirëmbajtjen dhe shfrytëzimin e tyre,

3. Shfrytëzimi jo adekuat (i dëmshëm) i objekteve me rëndësi të veçantë,

4. Shfrytëzimi i vogël i objekteve të trashëgimisë përmes aktiviteteve të ndryshme kulturore.

**13. LISTA E AKTIVITETEVE KULTURORE TRADICIONLE NË FUSHËN E TRASHËGIMISË KULTURORE NË KOMUNËN E DEÇANIT**

**-Disa nga Ngjarjet – aktivitetet kulturore që organizohen tradicionalisht në komunën e Deçanit, janë:**

1. Festivali gjithëkombëtar i folklorit “Eshkë e ndezur mbi Shkëlzen”

2. “Festivali i Lahutës”

3. “Darka e Lamës”

4. Riti tradicional “Çethja e deleve”

5. “Dita e Gështenjës”

6. Panairi i produkteve vendore.

**14. REZULTATET E PRITURA TË PLANIT**

Rezultatet që presim nga miratimi dhe zbatimi i këtij plani, janë:

-Obligim shtesë i institucioneve përgjegjëse komunale të kulturës,

-Informim më i detajuar – drejtë i Kuvendit Komunal rreth zhvillimeve në fushën e trashëgimisë kulturore,

-Hyrja në obligime e komunës, të organizimit të aktiviteteve tradicionale, kjo përmes publikimit të kalendarit zyrtar,

-Bashkëpunim më i afërt me pronarët e objekteve të trashëgimisë kulturore,

-Informim më i drejt i qytetarëve për vlerat kulturore që ka komuna e Deçanit,

-Shfrytëzim më i mirë i objekteve kulturore në Deçan,

-Përmirësim më e mirë i gjendjes fizike i objekteve kulturore.

**15. EKIPI I PUNËS**

**Dr.sc.Bekim Vishaj**

**Arch.Shkëlzen Shehu**

**Ma.Arjan Dobraj**

**Ecc.Skender Kurmehaj**

**Arch.Leotrim Hadergjonaj**